การฝึกซ้อมการแนะนำตัว การเตรียมบทแนะนำตัว การแนะนำตัวเอง
การอ่านบทแนะนำตัวออกมาดังๆ จะช่วยทำให้คุณสามารถเตรียมพร้อมสำหรับการแนะนำตัวได้ แถมยังช่วยเช็คจุดเล็กๆ น้อยๆ ที่ไม่สอดคล้องกันในบท หรือสิ่งต่างๆ ที่คุณอาจจะลืมพูดถึงอีกด้วย ถึงแม้ว่าจะไม่จำเป็นต้องจำสิ่งที่ตัวเองเขียนลงไปให้ได้แบบคำต่อคำ แต่อย่างน้อยคุณก็ควรจะจำประเด็นหลักๆ เอาไว้ รวมถึงจำลำดับประเด็นที่ตัวเองจะพูดกับผู้สัมภาษณ์ให้ได้ด้วย การฝึกซ้อมทำให้เกิดความชำนาญ! ฉะนั้น ให้คุณซ้อมพูดแนะนำตัวเองให้เยอะๆ จนกว่าจะฟังดูไม่เหมือนกับการซ้อมอีกต่อไป ซึ่งคุณอาจจะต้องขอให้เพื่อนสักคนช่วยฟังเวลาคุณซ้อมพูด และให้เพื่อนคนนั้นออกความเห็นดูว่าการพูดแนะนำตัวของคุณนั้นฟังดูเป็นอย่างไรบ้าง ถึงแม้ว่าคุณอาจจะรู้สึกแปลกๆ อยู่สักหน่อยที่ต้องดูตัวเองพูดในวิดีโอ แต่คุณจะได้ประโยชน์มากๆ จากการทำสิ่งนี้ เพราะคุณจะได้ฟังว่าเสียงตัวเองเป็นอย่างไร และยังได้เห็นอีกว่าลักษณะท่าทางเวลาที่ตัวเองกำลังพูดแนะนำตัวนั้นเป็นแบบไหน ให้คุณเขียนเรื่องหลักๆ ที่ตัวเองจะพูดลงบนกระดาษการ์ดใบเล็กๆ แล้วเก็บเอาไว้กับตัว เพื่อที่คุณจะได้สามารถดึงความจำกลับมาใหม่ได้ง่ายๆ ก่อนที่คุณจะเข้าไปสัมภาษณ์ นอกจากนี้ การเก็บการ์ดนี้เอาไว้กับตัวยังจะช่วยทำให้คุณรู้สึกกังวลน้อยลงด้วย เพราะคุณสามารถชำเลืองมองการ์ดนั้นได้ตลอดเวลา หากคุณรู้สึกตื่นเต้น หายใจเข้าลึกๆ และเดินเข้าไปในห้องสัมภาษณ์ เมื่อถึงจุดนี้ก็แสดงว่าคุณได้เตรียมตัวสำหรับการแนะนำตัวเองในการสัมภาษณ์งานมาเป็นอย่างดีแล้ว ดังนั้น ไม่ต้องกังวลเลยว่ามันจะดูเหมือนว่าคุณนั้นตระเตรียมมาเพื่อสร้างความประทับใจครั้งแรกโดยเฉพาะ และจำไว้เสมอว่า ถึงแม้ว่าคุณจะมีความประหม่าอยู่บ้าง มันก็ไม่ใช่เรื่องแปลกอะไร เพราะนั่นจะเป็นสิ่งที่ทำให้นายจ้างในอนาคตของคุณเห็นว่าคุณต้องการงานนี้จริงๆ ให้คุณอ่านจดหมายนำ (Cover Letter) และประวัติย่อ (resume) ของตัวเองซ้ำอีกรอบ เพื่อเตือนความจำว่าตัวเองได้ใส่ข้อมูลอะไรลงไปในกระดาษบ้าง โดยให้คุณเน้นตรงส่วนที่คุณต้องการพูดถึงโดยเฉพาะ หรือไม่ก็อาจจะสรุปเอาไว้ในบทแนะนำตัวก็ได้ ให้คุณดูว่าอะไรคือทักษะที่สำคัญที่สุดที่ผู้ว่าจ้างกำลังมองหาอยู่แล้วจดบันทึกเอาไว้ เพื่อที่คุณจะได้สามารถนำสิ่งนี้ไปใส่ไว้ในบทแนะนำตัวของตัวเองได้ นอกจากนี้ การที่คุณพูดถึงสิ่งเหล่านี้ยังเป็นการช่วยเตือนผู้ว่าจ้างอีกครั้งด้วยว่าทำไมพวกเขาถึงได้เลือกใบสมัครของคุณ แถมยังเป็นสิ่งที่ช่วยเน้นย้ำความรู้สึกของพวกเขาอีกด้วยว่า คุณนั้นเหมาะสมกับตำแหน่งนี้เป็นอย่างดีแล้ว คุณต้องซื่อสัตย์และเป็นตัวของตัวเอง แต่จำไว้ด้วยว่าการที่คุณจะเน้นย้ำตรงแง่มุมต่างๆ ของประสบการณ์การทำงานของตัวเองที่คุณคิดว่านายจ้างในอนาคตของคุณน่าจะให้ความสนใจมากที่สุดนั้นก็ไม่ใช่เรื่องผิดอะไรเหมือนกัน นอกจากนี้ การคำนึงถึงสิ่งที่นายจ้างในอนาคตของคุณต้องการได้ยินนั้นยังช่วยทำให้คุณสามารถตัดสินใจได้ว่าควรจะตัดเรื่องอะไรออกไปหรือลดประเด็นใดในบทแนะนำตัวเองบ้าง การที่คุณจะสามารถปรับปรุงแก้ไขบทแนะนำตัว และรู้ได้ว่าควรจะใส่ประเด็นอะไรลงไปบ้างนั้น คุณก็ควรจะต้องถามตัวเองด้วยคำถามบางคำถามก่อน เช่น เราเป็นใคร? ทำไมเราถึงได้อยากทำงานให้กับบริษัทนี้? ทักษะและประสบการณ์การทำงานแบบไหนในตัวเราที่จะทำให้เราได้ทำงานที่นี่? อะไรที่เกี่ยวกับงานที่เราคาดหวังว่าจะทำให้สำเร็จได้? ให้คุณตอบคำถามเหล่านี้ให้ได้และเขียนใส่กระดาษเอาไว้ แล้วใช้คำตอบเหล่านี้มาช่วยในการร่างบทแนะนำตัวของตัวเอง  คุณอาจจะเริ่มต้นด้วยประโยคอย่างเช่น “ดิฉัน/ผมเพิ่งจบการศึกษาจาก____ในระดับปริญญา____”  และถ้าหากคุณมีเกียรตินิยม ให้คุณเสริมเอาไว้ในประโยคเปิดด้วย หรือถ้าเกิดว่าคุณเป็นคนที่ทำงานมานานจนช่ำชองแล้ว คุณอาจจะลองใช้ประโยคอย่างเช่น “ดิฉัน/ผมทำงานในตำแหน่ง____มา____ปีแล้ว” นอกจากนี้คุณอาจจะใส่ข้อมูลส่วนตัวเล็กๆ น้อยๆ ลงไปในบทแนะนำตัวด้วยก็ได้ เช่น “ผม/ดิฉันชอบเล่นดนตรีแนว____ มากๆ และก็ชอบฟังเพลงเป็นชีวิตจิตใจเลยล่ะครับ/ค่ะ”  หลังจากที่พูดเปิดไปแล้ว ต่อไปให้คุณพูดถึงทักษะต่างๆ ที่ตัวเองมี เช่น “ผม/ดิฉันสันทัดในเรื่อง____และ____”  จากนั้นให้ยกตัวอย่างผลงานของตัวเองที่แสดงให้เห็นถึงทักษะต่างๆ ของตัวคุณที่เกี่ยวข้องกับงานสายนี้   สุดท้าย ให้คุณพูดถึงเป้าหมายในอาชีพของคุณ และก็พูดต่อไปถึงเรื่องที่ว่า คุณจะเดินหน้าทำเป้าหมายเหล่านั้นให้สำเร็จได้อย่างไรเมื่อคุณอยู่กับบริษัทนี้ โดยคุณอาจพูดว่า “เป้าหมายของผม/ดิฉันคือ การได้ทำ____และผม/ดิฉันก็รู้สึกตื่นเต้นมากที่จะได้พูดคุยหารือเกี่ยวกับโอกาสต่างๆ ที่บริษัทของคุณอาจจะเสนอให้ผม/ดิฉันได้ทำ____” ให้คุณลองคิดอะไรแบบสร้างสรรค์ และลองคิดดูว่าวิธีการเริ่มต้นการแนะนำตัวแบบไหนที่น่าจะช่วยทำให้ผู้สัมภาษณ์จดจำคุณได้ คุณอาจจะเลือกทำบางสิ่งบางอย่างที่เข้ากับตัวตนของคุณ อย่างเช่น ถ้าคุณเป็นคนที่ชอบอ่านหนังสือ คุณอาจจะเริ่มต้นด้วยการพูดว่า คุณคิดว่าตัวเองเหมือนกับตัวละครดังในวรรณกรรมตัวหนึ่ง และจากนั้นก็ให้อธิบายว่าทำไมคุณถึงคิดแบบนั้น ด้วยการลิสต์ทักษะต่างๆ ของตัวเองออกมา หรือหากคุณเป็นคนที่เก่งเรื่องเทคโนโลยีสมัยใหม่มากๆ และต้องการจะเน้นให้เห็นว่าคุณมีทักษะด้านนั้น คุณอาจจะเริ่มด้วยการเอ่ยถึงข้อมูลต่างๆ ที่จะขึ้นมาอยู่บนหน้าเว็บ Google เวลาที่คุณเสิร์ชชื่อตัวเองลงไป และใช้สิ่งนั้นเป็นตัวให้รายละเอียดเพิ่มเติมต่างๆ ที่เกี่ยวกับตัวคุณและทักษะความชำนาญที่คุณมี เพื่อที่จะมั่นใจได้ว่าตัวเองสามารถจำประเด็นหลักๆ ได้หมดทุกประเด็น ให้คุณเขียนบทแนะนำตัวเป็นย่อหน้า (3-5 ประโยค) และเขียนบทแนะนำตัวให้เหมือนกับที่คุณวางแผนเอาไว้ว่าจะพูดอะไรบ้าง โดยให้เริ่มต้นจากการเขียนรายละเอียดต่างๆ ที่เกี่ยวกับตัวคุณเอง (คุณเป็นใคร?) ถัดจากนั้นให้เขียนรายละเอียดต่างๆ ที่เกี่ยวกับทักษะและประสบการณ์ในการทำงานของตัวเอง และสุดท้ายให้จบด้วยการสรุปสั้นๆ เกี่ยวกับเป้าหมายหลักในการทำงานของคุณ ซึ่งในส่วนสุดท้ายนั้นจะมีความสำคัญเป็นพิเศษ เพราะว่ามันคือส่วนที่เปิดโอกาสให้คุณได้บอกกับผู้สัมภาษณ์ว่าทำไมคุณถึงน่าจะเหมาะสมกับงานนี้ โดยที่คุณไม่จำเป็นต้องพูดออกไปแบบโจ่งแจ้งเลยสักนิดเดียว ให้คุณตรวจแก้ไขบทแนะนำตัวของตัวเอง เพื่อที่จะได้รู้ว่ามีจุดไหนบ้างที่ควรจะต้องปรับให้เข้าใจง่ายและกระจ่างมากขึ้น โดยบทแนะนำตัวของคุณควรจะมีความกระชับ แต่ว่าต้องละเอียดไปในตัวด้วย จำไว้เสมอว่า ผู้ว่าจ้างไม่ได้ต้องการจะเห็นการพรีเซนต์ประวัติของตัวคุณยาวนานเป็น 10 นาทีหรอก แต่เขาต้องการแค่ภาพรวมทั่วไปเกี่ยวกับตัวคุณเท่านั้น อย่าลังเลหรือยืนนิ่งเวลาผู้สัมภาษณ์เชิญคุณเข้าไป แค่เดินเข้าไปในห้องอย่างมั่นใจและนั่งลงตรงที่นั่งที่อยู่ตรงกันข้ามกับผู้สัมภาษณ์ก็พอ ยกเว้นว่าผู้สัมภาษณ์จะบอกให้คุณทำอีกอย่างหนึ่ง และในขณะที่คุณนั่งอยู่นั้น ห้ามคุณขยับมือไปมาหรือนั่งเขย่าขาเด็ดขาด เพราะการที่คุณหยุกหยิกไปมาจะเป็นสิ่งที่แสดงให้ว่าที่นายจ้างของคุณเห็นอย่างชัดเจนว่าคุณนั้นกระวนกระวายใจอยู่ ดูให้แน่ใจด้วยว่าการจับมือทักทายของคุณนั้นมีความหนักแน่นพอ (แต่ต้องไม่บีบแรงจนเกินไป) และไม่ต้องจับมือนานมาก สัก 2-3 วินาทีก็น่าจะเพียงพอแล้ว นอกจากนี้ ให้พยายามทำมือให้อุ่นและแห้งก่อนที่จะเข้าไปสัมภาษณ์ด้วย ผู้สัมภาษณ์จะได้ไม่ต้องตกใจเพราะมือที่เย็นจัดหรือมือที่ชุ่มเหงื่อของคุณ บางครั้งผู้สัมภาษณ์อาจจะต้องการพูดคุยอะไรเล็กๆ น้อยๆ ก่อนที่จะเริ่มการสัมภาษณ์ ดังนั้น ให้คุณยิ้มและเป็นตัวของตัวเองเข้าไว้ และอย่าไปกังวลเรื่องการพูดคุยเกี่ยวกับทักษะต่างๆ ของตัวเองมากนัก จนกว่าการสัมภาษณ์จะเริ่มขึ้นอย่างเป็นทางการจริงๆ ถึงแม้ว่าคุณจะรู้สึกประหม่า แต่จำไว้ว่าการสบตากับผู้สัมภาษณ์เวลาพูดคุยนั้นจะเป็นสิ่งที่ช่วยทำให้คุณดูเป็นคนที่มีความมั่นใจมากขึ้นได้ แต่ก็ระวังอย่าให้กลายเป็นการจ้องตา และให้มองตาผู้สัมภาษณ์เฉยๆ เวลาที่เขากำลังพูดกับคุณ  นอกจากนี้ให้จำไว้ด้วยว่า การมองไปรอบๆ ห้องหรือมองลงพื้นนั้นคือสัญญาณที่บ่งบอกชัดเจนว่าคุณรู้สึกประหม่าอยู่ เมื่อผู้สัมภาษณ์ขอให้คุณแนะนำตัว คุณต้องไม่ลังเล และจำไว้ว่า ถึงแม้ว่ามันจะไม่ใช่เรื่องแปลกอะไรที่คุณจะต้องใช้เวลาหยุดคิดเวลาที่ผู้สัมภาษณ์ถามคำถามอื่นๆ ที่ยากกว่า หรือต้องใช้เวลาเรียบเรียงความคิดของตัวเองเพื่อตอบออกไป แต่การหยุดคิดในช่วง “แนะนำตัวเองหน่อยครับ/ค่ะ” นั้นคงไม่ใช่ความคิดที่ดีเท่าไร เพราะการหยุดชะงักในขั้นตอนแรกของการสัมภาษณ์แบบนี้ อาจจะทำให้ผู้สัมภาษณ์รู้สึกว่าคุณไม่ได้เตรียมตัวมาให้พร้อม หรืออาจจะคิดไปว่าคุณนั้นเป็นคนที่ไม่รู้ในจุดแข็งของตัวเองสักเท่าไร อย่าพูดเรื่อยเปื่อย หรือเพิ่มอะไรเข้าไปในการแนะนำตัวจนทำให้ดูเหมือนกับว่าคุณเตรียมการก่อนการสัมภาษณ์มาเยอะจนเกินไป เพราะถ้าหากคุณพูดนานจนเกินไป นั่นอาจจะทำให้คุณจบลงที่การเป็นคนพูดจาวกวนไปมาหรือดูประหม่าได้ ฉะนั้น พูดแค่ในสิ่งที่เตรียมและฝึกซ้อมเอาไว้ก็พอ และเมื่อคุณพูดครบทุกอย่างตามที่ได้เตรียมไว้แล้วก็ให้คุณหยุดพูด เพราะผู้สัมภาษณ์จะถามคุณเอง หากเขาอยากได้ข้อมูลเพิ่มเติม หรือต้องการให้คุณขยายความบางสิ่งบางอย่างให้กระจ่างขึ้น แม้ว่าคุณจะรู้สึกว่าการแนะนำตัวของตัวเองนั้นฟังดูไม่ค่อยดีเท่าตอนที่คุณซ้อมอยู่กับบ้าน แต่ให้คุณจำไว้เสมอว่า คุณได้รับเลือกให้เข้ามาสัมภาษณ์ก็เพราะว่าคุณมีคุณสมบัติเหมาะสมสำหรับงานนี้ ฉะนั้น อย่าโทษตัวเองเพราะสิ่งเล็กๆ น้อยๆ ที่ตัวเองทำหรือพูดไป และให้โฟกัสกับสิ่งที่ตัวเองทำได้ดีแทนจะดีกว่า
อ่านบทแนะนำตัวออกมาดังๆ หลายๆ ครั้ง. จำประเด็นหลักๆ ของบทแนะนำตัวเอาไว้. ซ้อมบทแนะนำตัวจนกว่าจะฟังดูเป็นธรรมชาติและเหมือนเป็นการสนทนาทั่วไป. ลองอัดวิดีโอตัวเองกำลังแนะนำตัวดู. ทำใบสรุปประเด็นหลักๆ ที่ตัวเองจะพูด. ทำตัวให้ผ่อนคลาย. อ่านทบทวนเอกสารการสมัครของตัวเองอีกรอบ. ตรวจดูการปิดประกาศตำแหน่งงานนั้นอีกรอบ. ลองนึกถึงสิ่งที่พวกเขาน่าจะอยากได้ยินเกี่ยวกับตัวคุณ. ถามตัวเองด้วยคำถามบางคำถาม. ตัดสินใจดูว่าจะใช้วิธีดึงดูดความสนใจแบบไหนในช่วงที่เริ่มต้นการแนะนำตัว. เขียนบทแนะนำตัวลงกระดาษ. ตรวจดูว่ามีส่วนไหนในบทบ้างที่คุณน่าจะแก้ให้เข้าใจง่ายขึ้นและ/หรือทำให้กระจ่างมากขึ้นได้. เดินเข้าห้องสัมภาษณ์อย่างมั่นใจ. จับมือทักทายกับผู้สัมภาษณ์. ยิ้มและทำตัวเป็นมิตรเข้าไว้เมื่อพบกับผู้สัมภาษณ์ในครั้งแรก. สบตาผู้สัมภาษณ์เวลาพูดคุยกัน. แนะนำตัวเองในทันที. มีสติอยู่กับสิ่งที่ตัวเองพูด. คิดบวกเข้าไว้.
https://www.wikihow.com/Introduce-Yourself-at-a-Job-Interview https://www.wikihow.com/Introduce-Yourself-at-a-Job-Interview https://www.wikihow.com/Introduce-Yourself-at-a-Job-Interview
Practicing Your Introduction Preparing your Introduction Delivering Your Introduction